Vidkun Abraham Lauritz Jonssøn Quisling ( 18. júlí 1887 – 24. október 1945 ) var norskur stjórnmálamaður , herforingi og diplómati . Hann starfaði ásamt Fridtjof Nansen á árunum 1921 - 1922 við að skipuleggja hjálpastarf gegn hungursneyð í Sovétríkjunum og var varnarmálaráðherra í ríkisstjórn Bændaflokksins ( Bondepartiet ) 1931 - 1933 . Árið 1933 sagði hann skilið við ríkisstjórnina og tók þátt í stofnun þjóðernissinnaflokksins Nasjonal Samling ( Þjóðleg samstaða ) , en stefna flokksins einkenndist af ákafri þjóðernishyggju og andstöðu við kommúnisma og verkalýðshreyfingu . Flokkurinn fékk sáralítið fylgi í þingkosningum , 2,23 % í kosningunum 1933 og 1.83 % í kosningunum 1936 . Í september 1939 , þegar seinni heimsstyjöldin hafði skollið á , sótti Quisling Hitler heim , tókst Quisling þá að beina athygli Hitlers að Norðurlöndum . Þjóðverjar gerðu innrás í Noreg 9. apríl 1940 og sama kvöld lýsti Quisling því yfir að stjórnin væri fallin og hann væri hinn nýi forsætisráðherra . Quisling sat þó einungis skamma stund að völdum í þetta sinn . Þjóðverjar gerðu hins vegar Quisling að forsætisráðherra í leppstjórn sinni 1942 og hélt hann því embæti til stríðsloka 1945 . Hann var ákærður og dæmdur til dauða fyrir landráð og ýmsa aðra stríðsglæpi eftir stríð . Hann var tekinn af lífi 24. október 1945 .
Hvað starfaði Jørgen við ?